In 1688 is ’n nuwe proses vir die maak van glasplate in Frankryk ontwikkel, hoofsaak glasplate vir spieëls, wat tot in daardie stadium beelde nog glad nie te waffers kon weerkaats nie. Die gesmelte glas is oor ’n spesiale tafel gegiet en plat uitgerol. Nadat dit afgekoel het, is die glasplate op groot ronde tafels deur middel van roterende skywe met skuursand geslyp en daarna met skywe van velt (deurmekaargewerkte wolvesels) gepoleer. Daarmee is sulke gladde glasplate verkry dat uitstekende spieëls gemaak kon word deur dit aan die een kant met ’n weerkaatsende metaal te bedek.